Paulis Sokolovskis

Paulis Sokolovskis (; ; 1860 m. liepos 6 d. Raunoje, Lifliandijos gubernija, Rusijos imperija – 1934 m. lapkričio 16 d. Kaune, Lietuvos Respublika) – iš Baltijos vokiečių kilęs Rusijos imperijos, Ukrainos, Vokietijos imperijos, Latvijos Respublikos ir Lietuvos Respublikos teisininkas. Pedagogas ir švietimo valdininkas.  

 Biografija 
Gimė ir augo evangelikų liuteronų pastoriaus Ernsto Johano Georgo Sokolovskio (1833–1899) šeimoje. Pirminį išsilavinimą įgijo šeimoje, 1872–1878 m. mokėsi Rygos gubernijos gimnazijoje. 1879–1884 m. studijavo teisę Dorpato universitete, už parodytas žinias 1883 m. apdovanotas aukso medaliu. Aukštąją mokyklą baigė teisės kandidato laipsniu.

Dirbo advokatu Maskvoje ir (nuo 1887 m.) Rygoje. 1888–1890 m. Berlyno universitete stažavosi romėnų teisės srityje. 1891 m. Halės universitete apgynė magistrinę disertaciją ir tais pačiais metais pradėjo dirbti Rusijos imperijos Liaudies švietimo ministerijoje. Dorpato universitete apgynęs romėnų teisės magistro darbą, paskirtas privatdocentu į Kijevo universitetą. 1894 m. Charkovo universitete apgynęs teisės mokslų daktaro disertaciją, 1895 m. Kijevo universiteto Romėnų teisės katedroje tapo ordinariniu profesoriumi. Nuo 1896 m. dėstė Maskvos universitete, o nuo 1906 m. – Berlyno universitete. 

1908 m. grįžo į Rusijos imperiją ir buvo paskirtas Charkovo švietimo apygardos vadovu. 1909 m. jam buvo suteiktas tikrojo valstybės patarėjo laipsnis. 1913 m. buvo pasiųstas keturių mėnesių komandiruotėn į Sibirą ir Tolimuosius Rytus – revizavo švietimo įstaigas. Prasidėjus Pirmojam pasauliniam karui buvo apkaltintas provokiškomis pažiūromis ir 1915 m. turėjo pareigas palikti.

Susidarius galimybei, išvyko gyventi į Nepriklausomybę paskelbusią Latviją. 1919 m. suformuotoje Andrievo Niedros vyriausybėje buvo paskirtas teisingumo ministru. 1921–1926 m. Rygoje vadovavo privačiai aukštajai mokyklai „Herderio institutas“. 1925–1933 m. renkamas Latvijos vokiečių teisininkų draugijos pirmininku, 1926–1933 m. – Bavarijos mokslų akademijos Tarybos nariu. 1933 m. pakviestas dėstyti civilinę teisę Vytauto Didžiojo universitete Kaune.

Buvo vedęs Mariją fon Stvolinskaja–Vogau, su ja susilaukė trijų vaikų. Šeima kurį laiką gyveno žmonos kraitiniame Zaubės dvare (dab. Cėsių raj.). 

 Bibliografija 
 Die Mandatbürgerschaft nach römischen und gemeinen Recht / von Paul Sokolowski. – Halle, 1891 
 Договор товарищества по римскому гражданскому праву. – Киев, 1893
 Ответ г. Загурскому на его рецензию о «Договоре товарищества по римскому гражданскому праву». – Киев, 1894
 Рецепция римского гражданского права у современных народов и его прямое значение для России: Вступ. лекция, чит. 12 сент. 1891 г. приват–доцентом П. Соколовским. – Киев, 1891
 Русская школа в Восточной Сибири и Приамурском крае. – Харьков, 1914

 Įvertinimas 
 II laipsnio Šv. Anos ordinas 
 II laipsnio Šv. Stanislovo ordinas 
 III laipsnio Šv. Vladimiro ordinas 

 Šaltiniai 
 Sokolowski, Paul* Ernst Emil (v.) (1860–1934) // Baltisches Biographisches Lexikon digital
 Соколовский (Sokolowski) Павел Эмильевич (Емельянович) (1860–1934), юрист, доктор римского права, профессор, попечитель Харьковского учебного округа // enc.rusdeutsch.ru
 Нечаев В. М. Соколовский, Павел Емельянович // Энциклопедический словарь Брокгауза и Ефрона : в 86 т. (82 т. и 4 доп.). – СПб., 1890–1907
 Волков В. А., Куликова М. В., Логинов В. С. Московские профессора XVIII – начала XX веков. Гуманитарные и общественные науки. – М.: Янус–К, 2006. – С. 226. – 300 с. – 2000 экз. – ISBN 5-8037-0318-4.
 Список лиц, служащих по ведомству Министерства народнаго просвещения на 1915 год. – С. 478
 Соколовский Павел Емельянович // Список гражданским чинам IV класса. Исправлен по 1-е сентября 1915 года. Ч. 1. – С. 1051

 Nuorodos 
 Paulio Sokolovskio ir kt. VDU Teisių fakulteto dėstytojų nuotrauka

Kategorija:Rusijos teisininkai
Kategorija:Rusijos pedagogai
Kategorija:Ukrainos asmenybės
Kategorija:Vokietijos pedagogai
Kategorija:Latvijos teisingumo ministrai
Kategorija:Latvijos pedagogai
Kategorija:Lietuvos teisės pedagogai
Kategorija:VDU dėstytojai
Kategorija:Latvijos vokiečių asmenybės